stanford-oval/wikipedia huggingface dataset:
דריה אטמנוב
ביוגרפיה

אטמנוב ילידת ישראל ובת להורים שעלו מאוזבקיסטן. היא החלה את דרכה בגיל 7 בחוג ריקוד בשילוב גמישות, ומיד עברה להתעמלות אומנותית. מתעמלת בקבוצת הפועל רמת אליהו ראשון לציון תחת המאמנת איילת זוסמן. אטמנוב מתגוררת בראשון לציון ולומדת בתיכון טומשין שבעיר.
ביוגרפיה > 2022

במרץ 2022 השתתפה אטמנוב בגביע העולם בהתעמלות אומנותית שנערך ביוון. שם, זכתה במדליות בכל חמש הקטגוריות (זהב בחישוק ובסרט וכסף בקרב רב בכדור ובאלות). באפריל 2022 השתתפה אטמנוב בגביע העולם בבאקו שבאזרבייג'ן, שם זכתה בשתי מדליות (זהב באלות וכסף בסרט) וסיימה במקום הרביעי בקרב רב.
ביולי 2022, השתתפה אטמנוב במשחקי העולם בברמינגהאם שם זכתה ב-3 מדליות (זהב בכדור ובסרט וכסף באלות). בחישוק סיימה במקום השישי. עם זכייתה במדליות הזהב, הפכה אטמנוב לספורטאית הישראלית הראשונה אי פעם שזוכה בזהב במשחקי העולם.
באוגוסט 2022, השתתפה אטמנוב בגביע האתגר בקלוז' נאפוקה שם זכתה במדליית הארד בקרב רב, בזהב בכדור ובכסף באלות ובסרט.
ביוגרפיה > 2022 > אלופת אירופה

באליפות אירופה 2022 שנערכה בתל אביב, זכתה במדליית זהב בתחרות הקרב-רב, עם ניקוד כללי של 136.900, כשהיא מקדימה את בוריאנה קליין (אנ') מבולגריה, שזכתה במדליית כסף עם 135.500 נקודות, ואת סטיליאנה ניקולובה (אנ'), גם היא מבולגריה, שזכתה במדליית ארד עם 131.650 נקודות. בנוסף, בגמרים על מכשירים בודדים, זכתה אטמנוב במדליית כסף בחישוק, באלות ובסרט. אטמנוב זכתה גם במדליית ארד קבוצתית יחד עם עדי כץ ונבחרת ההתעמלות האומנותית של ישראל. באליפות אירופה הזו, דריה אטמנוב הפכה למתעמלת הישראלית השנייה שזוכה בזהב באליפות אירופה (לאחר אשרם) וגם למתעמלת הישראלית השנייה שזוכה ביותר ממדליה אחת באליפות אירופה.
במהלך אליפות העולם בספטמבר 2022, נפצעה אטמנוב בעת שערכה חימום, וסבלה משבר מאמץ בכף רגלה. במהלך תקופת החלמתה סבלה מפציעה חדשה אך מינורית וחזרה להתחרות לאחר עשרה חודשים בגביע העולם במילאנו.
ביוגרפיה > 2023 > מדליית ארד באליפות העולם

באליפות העולם 2023 שנערכה בולנסיה שבספרד, זכתה אטמנוב במדליית הארד בתחרות הקרב-רב עם ציון משוקלל של 131.400 נקודות, אחרי סופיה רפאלי האיטלקייה (135.700) ודריה ורפולומב הגרמנייה (137.450). לגמר הקרב-רב, היא עלתה מהמקום השביעי במוקדמות. בתחרויות המכשירים הבודדים השתתפה אטמנוב בגמרים של תרגיל הכדור והסרט; בתרגיל הכדור סיימה אטמנוב במקום החמישי ובתרגיל הסרט סיימה במקום השביעי.
ביוגרפיה > 2024 > אולימפיאדת פריז

באולימפיאדת פריז 2024, סיימה אטמנוב במקום החמישי בגמר תחרות הקרב-רב האישי, עם ציון משוקלל של 133.850 נקודות (35.200 נקודות בתרגיל החישוק, 31.800 נקודות בתרגיל הכדור, 33.850 נקודות בתרגיל האלות ו-33.000 בתרגיל הסרט). אל הגמר היא עלתה מהמקום השביעי במוקדמות עם ציון משוקלל של 130.450 נקודות.
עוד באותה השנה השתתפה בתחרות מסוג גביע העולם שנערכה בסופיה, וזכתה במדליית הארד בתחרות הקרב-רב עם 132.6 נקודות.
הערות שוליים

↑  הוועד האולימפי | לינוי אשרם מקור להשראה לצעירה דאשה אטמנוב
1 2  יניב טוכמן‏, דריה אטמנוב: "לינוי גרמה לי לעבוד יותר קשה. ידעתי שיש לאן לשאוף", באתר וואלה, 18 ביוני 2022
↑  סתיו איפרגן, ילדת הפלא של ההתעמלות האמנותית: "אחרי הזכייה באליפות אירופה חזרתי מיד להתאמן", באתר ynet, 17 ביולי 2022
↑  אסי ממן, ‏דריה אטמנוב זכתה בארד בגביע האתגר, באתר ONE‏, 27 באוגוסט 2022
↑  אסי ממן, ‏יש יורשת: דריה אטמנוב אלופת אירופה בקרב רב, באתר ONE‏, 18 ביוני 2022
↑  אסי ממן, ‏מדליות כסף לאטמנוב ולנבחרת, ארד לעדי כץ, באתר ONE‏, 19 ביוני 2022
↑  סתיו איפרגן, לפני התרגיל הראשון באליפות העולם: דריה אטמנוב נפצעה - ופרשה מהתחרות, באתר ynet, 14 בספטמבר 2022
↑  אורן אהרוני, המתעמלת הבכירה של ישראל, דריה אטמנוב, חזרה להתחרות לאחר עשרה חודשים, באתר ישראל היום, 21 ביולי 2023
↑   עידו רקובסקי, דריה אטמנוב זכתה במדליית הארד באליפות העולם בהתעמלות אמנותית, באתר הארץ, 26 באוגוסט 2023
↑   עידו רקובסקי, דריה אטמנוב סיימה במקום החמישי בגמר הקרב-רב של פריז 2024 בהתעמלות אמנותית, באתר הארץ, 9 באוגוסט 2024
↑  נדב צנציפר, דריה אטמנוב סיימה במקום החמישי בגמר האולימפי: "נתתי את המקסימום שלי", באתר ynet, 9 באוגוסט 2024
|  משלחת ישראל לאולימפיאדת פריז (2024)  |
| --- | --- | --- |
|  אופניים | איתמר איינהורן • רותם גפינוביץ • תומר זלצמן • מיכאל יעקובלב |  |
|  אתלטיקה | גשאו איילה • גירמה אמרה • בלסינג אפריפה • מאור טיורי • מארו טפרי • לונה צ'מטאי-סלפטר |  |
|  בדמינטון | מישה זילברמן |  |
|  ג'ודו | טוהר בוטבול • מאיה גושן •  רז הרשקו • ים וולצ'ק •   ענבר לניר • שגיא מוקי •  תמנע נלסון-לוי •  פיטר פלצ'יק • גפן פרימו • שירה ראשוני • ברוך שמאילוב • גילי שריר   נבחרת ישראל בג'ודו (טוהר בוטבול • מאיה גושן • רז הרשקו • ים וולצ'ק • ענבר לניר • שגיא מוקי • תמנע נלסון-לוי • פיטר פלצ'יק • גפן פרימו • שירה ראשוני • ברוך שמאילוב • גילי שריר) |  |
|  גלישת גלים | ענת ליליאור |  |
|  התעמלות אמנותית | דריה אטמנוב    נבחרת ישראל בהתעמלות אמנותית (שני בקנוב, דיאנה סברצוב, הדר פרידמן, רומי פריצקי, אופיר שחם) |  |
|  התעמלות מכשירים |  ארטיום דולגופיאט • ליהיא רז |  |
|  טאקוונדו | אבישג סמברג |  |
|  טריאתלון | שחר שגיב |  |
|  ירי תחרותי | סרגיי ריכטר |  |
|  כדורגל | נבחרת ישראל בכדורגל (מוחמד אבו ניל, איתן אזולאי, ניב אליאסי, נועם בן הרוש, עמרי גאנדלמן, שון גולדברג, אוסקר גלוך, אושר דוידה, עדי יונה, אור ישראלוב, סתיו למקין, אלעד מדמון, עומר ניראון, ליאל עבדה, עיליי פיינגולד, איינאו פרדה, רוי רביבו, עידו שחר, דור תורג'מן) |  |
|  סיף | יובל פרייליך |  |
|  שחייה | אביב ברזלי • איתן בן שטרית • דריה גולובטי • אנסטסיה גורבנקו • אלכסיי גליבינסקי • דוד גרצ'יק • מירון חרותי • גל כהן גרומי • דניס לוקטב • אנדראה מורז • אדם מראענה • בר סולובייצ'יק • איילה ספיץ • לאה פולונסקי • רון פולונסקי • תומר פרנקל • מרטין קרטאבי |  |
|  שחייה אומנותית | שלי בובריצקי • אריאל נשיא |  |
|  שחייה במים פתוחים | מתן רודיטי |  |
|  קשתות | רועי דרור • מיכאלה משה |  |
|  רכיבה | אשלי בונד • דניאל בלומן • רובין מוהר • איזבלה רוסקוף |  |
|  שיט | עומר ורד וילנצ'יק • דור זרקה • ניתאי חסון • נועה לסרי • גל צוקרמן •  שרון קנטור •  תום ראובני • שי קקון |  |
גיטרה צוענית

גיטרת ג'אז מתוצרת סלמר
גיטרה צוענית (או "גיטרת סלמר") היא גיטרה בעלת פתח קטן או פתח גדול בצורת D ובעלת מיתרים כסופים. הגיטרה השתרשה במוזיקה הצוענית.
גוף

גשר הגיטרה הצוענית מזכיר גשר מנדולינה. לגיטרה יש זנב (tailpiece) וגשר שאינו מודבק לגוף הגיטרה, כפי שנהוג בגיטרה אקוסטית או קלאסית.
היסטוריה

בשנת 1932 החברה הצרפתית "סלמר", הידועה בכלי הנשיפה שלה, שכרה את שירותיו של גיטריסט איטלקי, מריו מאקפרי, כדי לעצב גיטרות אקוסטית חדשות.
במקור ניגנו בגיטרה במועדוני הג'אז של פריז ובעיקר ב-"Hot-Club-de-France". לרוב בשתי גיטרות: אחת לניגון הסולו והשנייה  לליווי. נבנו גם גיטרות כפולות עם שני גופי התהודה גם יחד, אך הדגם נזנח עקב חוסר ביקוש.
כיום קיימות פחות מ-200 גיטרות סלמר-מאקפרי מקוריות. יש חברות ויצרנים המייצרים את הגיטרות הללו, החל מגיטרות ללימוד ועד לגיטרות מקצועיות.
אדם בן עזרא

| --- | --- |

בן עזרא בהופעה בדנמרק, 2019
 לידה:  18 בדצמבר 1982 (בן 42) תל אביב-יפו, ישראל
 מוקד פעילות:  ישראל 
 תקופת הפעילות:  מ-2000
 עיסוק:  רב-נגן, מלחין ומורה
 סוגה:  ג'אז חופשי, מוזיקת עולם,רוק
 כלי נגינה:  קונטרבס, פסנתר, גיטרה בס, גיטרה, קלרינט, עוד, חליל צד, קחון
 חברת תקליטים:  Little Big Beat
 שיתופי פעולה בולטים:  אחינועם ניני,Igudesman & Joo
 https://www.adambenezra.com
 חברים
 נגן הגיטרה אדם בן אמיתי, ונגן כלי ההקשה גלעד דוברצקי
 
אדם בן עזרא (נולד ב־18 בדצמבר 1982 בתל אביב, ישראל) הוא רב-נגן (מולטי-אינסטרומנטליסט), מלחין ומחנך ישראלי אוטודידקט. בן עזרא מנגן ומלווה את עצמו בהקלטות ובהופעות בעיקר בקונטרבס.
ביוגרפיה

אדם גדל בתל אביב, והחל לנגן בכינור כשהיה בן חמש. בגיל תשע עבר לנגן בגיטרה.
לאחר תקופה בה ניגן על בס חשמלי, הוא גילה, בגיל 16, את הכלי אליו יהיה קשור בהמשך- והתחיל ללמוד לנגן על הקונטרבס.
אדם החל את הקריירה המוזיקלית שלו בהופעות במועדוני ג'אז ובתי קפה וניגן עם כמה נגנים והרכבים מקומיים.
פריצתו הראשונה לתחום הייתה בשנת 2008 עם גרסת הבס שלו לשיר הנושא של תוכנית הטלוויזיה "סיינפלד" כמו גם הביצוע שלו ל"Billie Jean" של מייקל ג'קסון אשר זכה להצלחה ויראלית.
אירוע זה משך את תשומת ליבה של חברת ההקלטות האמריקאית "CandyRat Records" שהוציאה לאור את הסינגלים "Openland" ו- "Flamenco" בשנת 2012.
באותה שנה ניגן אדם באלבום "פעמוני החופש: שירי בוב דילן" כמחווה לאמנסטי אינטרנשיונל שהושמע בגרסתו של כותב השירים אורן לביא לשיר "4Th Time Around".
2013 הייתה שנה משמעותית עבור אדם. הוא החל במופעי יחיד באירופה ובארצות הברית, כולל הופעות בכנס האגודה הבינלאומית לבסיסטים ברוצ'סטר, ניו יורק, פסטיבל הג'אז של גאום (Gaume) בבלגיה, ו"מוזיקה בבורגו" בעיר טרמולי, איטליה, שם התארח גם כאמן אורח במהלך המופע של זמרת הג'אז האנגליה שרה ג'יין מוריס. בנוסף השתתף במופעים עם אמנים נוספים כמו נגן הבס ריצ'רד בונה, נגן הגיטרה מייק סטרן והבסיסט וויקטור ווטן. הוא הופיע גם בקאבר עם להקת הפרוגרסיב מטאל הישראלית Orphaned Land. בשיר 'Jeremy' של פרל ג'אם .
כמה חודשים לאחר מכן, אדם החל בשיתוף הפעולה המתמשך שלו עם הזמרת אחינועם ניני ("נועה"), והופיע באלבום שלה "Love Medicin" בשנת 2014, כמו כן הצטרף אליה לסיורים בצפון אמריקה ובאירופה שכלל מופע עם הזמר היווני יורגו דאלארס והזמרת הפורטוגזית דולצ'ה פונטס באקרופוליס באתונה העתיקה.
בשנת 2014 אדם הצטרף לצמד מוזיקאים הקלאסיים Igudesman & Joo (אלכסיי איגודסמן והיונג קי ג'ו) במופע סילבסטר League Of X-traordinary Musicians, בקונצרטהאוס של וינה לצד הרכבים רב לאומיים נוספים.
באותה שנה הקים גם את "שלישיית אדם בן עזרא" החדשה (Adam Ben Ezra Trio) יחד עם נגן הגיטרה אדם בן אמיתי ונגן כלי ההקשה גלעד דוברצקי, אשר סיירה באירופה כולל הופעות בפסטיבל הג'אז של קטניה בסיציליה, איטליה.
בשנת 2015 מימן אדם אלבום הבכורה שלו "Can't Stop Running" דרך קמפיין מימון המונים ב-PledgeMusic. כריכת האלבום, שצולמה על ידי עזרא גוזו מנסור, נבחרה כאחת התמונות הטובות ביותר של שנת 2015 על ידי המגזין הבינלאומי "Communication Arts".
בקיץ 2015, במסגרת סיבוב ההופעות שלו בצ'כיה, הופיע אדם ב"פסטיבל פילזן" ובפסטיבל "Pacovský Poledník" וכן במופע במועדון "Jazz Dock Club" בפראג.
מאוחר יותר באותה שנה הוא שוב איחד כוחות עם "Igudesman & Joo" בפסטיבל לוצרן בשווייץ, וכן הופיע קונצרטים סולו באופרה הלאומית הרומנית, בטימישוארה, רומניה ובפסטיבל "Double Bass Passion" בבלגרד, סרביה.
מלבד הופעות רבות, פרסם אדם את האלבומים "Pin Drop", שהוקלטו באולפני Little Big Beat בליכטנשטיין ויצאו ב- Ropeadope Records בשנת 2017, ו- "Hide and Seek" בשנת 2020.
יוטיוב

בנוסף למוזיקה החיה שלו, אדם עשה לעצמו שם דרך ערוץ היוטיוב שלו. הסרטונים שלו זכו ליותר מ -7 מיליון צפיות והסרטון המקורי שלו "Can't Stop Running" הניב יותר ממיליון צפיות. הוא ידוע בזכות ההופעות שלו בשירי נושא בסדרות טלוויזיה כמו "דקסטר" ו"מד מן".
השפעות

אדם מצטט בנגינתו את באך, סטינג, דביסי, צ'יק קוריאה, אדי גומז וג'אקו פסטוריוס, פלמנקו ומוזיקה ערבית כהשראתו המוזיקלית. אדם נחשב לחלוץ בסגנון נגינה חדש על הבס הזקוף, בו הוא מנגן ומתופף בכלי שלו במקביל, על מנת להשיג צליל גרוב עשיר.
כלי נגינה

בנוסף לנגינת הקונטרבס, הוא ידוע בכך שהוא משלב כלי נגינה שונים בהופעות החיות והקלטות שלו, כולל פסנתר, גיטרה בס, גיטרה, קלרינט, עוד, חליל וקחון, ובשימוש בלופר ובדוושות אפקט.
הערות שוליים

↑  Adam Ben Ezra rivoluziona l'industria della musica, web.archive.org, ‏2016-05-31
↑  Terry Pelayo, Adam Ben Ezra- Solo Bass Maverick, Rawckus Magazine, ‏2016-04-01 (באנגלית אמריקאית)
↑  Flemming Doerken Friday, October 2nd, 2009, Adam Ben Ezra: Seinfeld theme song, No Treble, ‏2009-10-02 (באנגלית אמריקאית)
↑  Michael Jackson: the 10 finest video tributes - Telegraph, web.archive.org, ‏2009-10-16
↑  Adam Ben Ezra | CandyRat Records, www.candyrat.com
↑  Adam Ben Ezra, For Bass Players Only, ‏2013-07-15 (באנגלית אמריקאית)
↑  Corey Brown Sunday, October 30th, 2011, Adam Ben Ezra: Live Victor Wooten Concert Performance, No Treble, ‏2011-10-30 (באנגלית אמריקאית)
↑  thrashboy, ‘Pearl Jam’ Cover By Members Of ‘Orphaned Land’ And Friends, Video Available | The Metal Resource - mauce.nl, mauce.nl, ‏2013-11-22 (באנגלית אמריקאית)
↑  Noa – Love Medicine (2014, CD) (באנגלית), נבדק ב-2021-07-31
↑  George Dalaras to perform at Herodes Atticus Odeon with Dulce Pontes and Noa (באנגלית אמריקאית)
↑  Igudesman & Joo, Wiener Konzerthaus (באנגלית אמריקאית)
↑  Adam Ben Ezra Trio - Università di Catania - L'Agenda, www.agenda.unict.it (באיטלקית)
↑  The Lively Street Festival: Pilsen Meetings | Plzen 2015, www.plzen2015.cz
↑  Redakce (2015-08-13). "Patnáctý ročník festivalu Pacovský poledník nabídne špičky svého oboru". Deník.cz (בצ׳כית). נבדק ב-2021-07-31.
↑  Česká republika je jednou z prvních zemí, kterou si kontrabasista Adam Ben Ezra zvolil pro své turné - Novinky.cz, www.novinky.cz
↑  KulturLegi - Lucerne Festival - Gratistickets, web.archive.org, ‏2016-06-03
↑  Truly killer cover of the theme songs from Showtime's "Dexter", www.cbsnews.com (באנגלית אמריקאית)
↑  Adam Ben Ezra Performs All Bass Cover of The Mad Men Theme Song, Laughing Squid, ‏2010-11-01 (באנגלית אמריקאית)
1 2  All About Jazz, Adam Ben Ezra at All About Jazz, All About Jazz (באנגלית)
| --- | --- |
בקרת זהויות :  NLI: 987007379055505171  ISNI: 0000 0004 6538 3102  MusicBrainz: 027b27ac-cb3f-40c8-8abb-aac46eaf16ef  VIAF: 10150170540100011403   WorldCat (עם VIAF): 10150170540100011403
טאיו קרוז

| --- | --- |

טאיו קרוז, 2012
 לידה:  23 באפריל 1980 (בן 44) ברנט, הממלכה המאוחדת 
 שם לידה:  Adetayo Ayowale Onile-Ere 
 שם במה:  Taio Cruz 
 מוקד פעילות:  הממלכה המאוחדת 
 תקופת הפעילות:  מ-2006
 מקום לימודים:  בילטון גראנג', טאיו קרוז 
 עיסוק:  מפיק, כותב וזמר
 סוגה:  פופ, רית'ם אנד בלוז, סול, פופ רוק, רוק קל, ראפ, היפ הופ, מוזיקה אלקטרונית, דאנס-פופ
 סוג קול:  טנור 
 שפה מועדפת:  אנגלית 
 חברת תקליטים:  יוניברסל מיוזיק גרופ, מרקורי רקורדס, האחים וורנר רקורדס, איילנד רקורדס, ריפבליק רקורדס 
 taiocruz.com
 פרופיל ב-IMDb
 חתימה:  
 
טאיו קרוז (באנגלית: Taio Cruz; נולד ב-23 באפריל 1980) הוא מפיק, כותב וזמר רית'ם אנד בלוז ופופ אנגלי.
ביוגרפיה

קרוז נולד בלונדון, אנגליה, לאבא ניגרי ולאמא ברזילאית. אהבתו למוזיקה החלה בימיו בבית הספר, והמשיכה בקולג', שם פיתח את יצירתו המוזיקלית.
בבריטניה, קרוז החל לעבוד עם אמנים כמו- אומאר, ניטין סווני, ווקי ו-וויל יאנג.
הסינגל "Your Game" נכתב על ידי קרוז ל-וויל יאנג.
ביוגרפיה > Departure

את הסינגל הראשון שלו "I Just Wanna Know" הוציא קרוז לקראת סוף 2006, הסינגל דורג במקום ה-29 במצעד הסינגלים הבריטי. עם זאת, הסינגל זכה לפופולריות והצלחה בקרב קהל המעריצים של קרוז.
הסינגל השני "Moving On" יצא לקראת סוף 2007, והוא דורג במקום ה-26 במצעד הבריטי.
הסינגל השלישי, שיצא בפברואר 2008- "Come On Girl" עם הזמרת הבריטית לוסיאנה, היה לסינגל המצליח ביותר של קרוז והגיע למקום ה-5 במצעד הבריטי.
אלבום הבכורה של קרוז "Departure" יצא ב-17 במרץ 2008, והוא דורג 17 במצעד הבריטי. האלבום כלל את 3 הסינגלים הראשונים של קרוז.
הסינגל הרביעי, "I Can Be", יצא במהלך חודש מאי, 2008. הסינגל דורג בשיאו במקום ה-18 במצעד הבריטי, והוא לסינגל השני הכי מצליח של קרוז.
הסינגל החמישי מהאלבום הוא- "She's Like A Star" והוא יצא לאור ב-11 באוגוסט. הסינגל דורג בשיאו במקום ה-20 במצעד הבריטי, והוא לסינגל השלישי של קרוז בטופ 20 בבריטניה.
קרוז הוציא פעם נוספת את "I Just Wanna Know" כסינגל השישי והאחרון מהאלבום, אם כי הסינגל נכשל בכניסה למצעד הבריטי, ולכן בוטל ברגע האחרון שחרור הסינגל פיזית.
קרוז החל לעבוד עם זמר הפופ הבריטי שיין וורד, על אלבומו השלישי, בלוס אנג'לס.
ביוגרפיה > Rokstarr

טאיו קרוז התארח בסינגל החדש של הראפר הבריטי הצעיר טינצ'י סטרידר "Take Me Back" שיצא לאור ב-19 בינואר. בשבוע השני ליציאתו, דורג שיתוף הפעולה של קרוז וסטריידר במקום ה-3 בבריטניה, והוא לסינגל הגבוה ביותר של טאיו קרוז וטינצ'י סטריידר.
במקביל עבד קרוז על אלבומו השני, שיצא לאור מאוחר יותר ב-2009. הוא אישר בעמוד ה־Myspace שלו שהסינגל החדש שלו יקרא "Break Your Heart" והוא יהיה הסינגל הראשון מן האלבום החדש.
כמו כן אישר קרוז שהוא עבד בזמן האחרון עם דניאל מריוות'ר, אדל, השוגבייבס וטינצ'י סטריידר.
אלבומו השני של טאיו קרוז יקרא "Rokstarr" והוא יצא לאור ב-12 באוקטובר 2009. הסינגל הראשון מן האלבום "Break Your Heart" כבש את המצעד הבריטי כאשר בבכורה שלו במצעד דורג במקום ה-1 והוא לסינגל המצליח ביותר עד עתה של טאיו קרוז.
הסינגל השני מן האלבום אושר שיהיה "No Other One". הסינגל יצא לאור ב-30 בנובמבר. הסינגל דורג במקום ה-42 במצעד הבריטי.
במרץ 2010 הוציא קרוז את הסינגל "Break Your Heart" בארצות הברית, בגרסה חדשה עם הראפר לודקאריס. אחרי שנכנס למצעד האמריקאי למקום ה-53, בשבוע השני במצעד קפץ הסינגל 52 שלבים למקום ה-1.
הסינגל השלישי מן האלבום "Rokstarr" יהיה שיתוף הפעולה עם הזמרת האמריקאית קאשה בשיר "Dirty Picture", הסינגל יצא לאור במאי 2010. לשיר יצא רמיקס רשמי חוץ מטאיו קרוז וקיישה מהשיר המקורי נוסף גם הראפר פאבולוס לרמיקס, הרמיקס יופיע ביחד עם השיר בגרסה האמריקאית של אלבומו "Rokstarr" שיצא לאור ב-1 ביוני 2010.
"Dirty Picture" דורג במקום ה-6 בבריטניה והוא לסינגל הרביעי של קרוז בעשרת הגדולים בבריטניה.
הסינגל הרביעי מן האלבום והשני בארצות הברית יהיה "Dynamite" שיצא לאור בהוצאה המחודשת של האלבום שיצא לאור ב-1 ביוני כאלבום הבכורה של קרוז בארצות הברית. הסינגל דורג במקום ה-2 במצעד האמריקאי ובמקום ה-1 במצעד הבריטי.
הסינגל החמישי מן האלבום יהיה "Higher", בגרסה העולמית מתארחת זמרת הפופ קיילי מינוג ובגרסה האמריקאית מתארח הראפר והזמר טרווי מקוי. הסינגל יצא לאור בפברואר 2011. הסינגל נכנס למקום ה-8 במצעד הבריטי ולמקום ה-24 במצעד האמריקאי.
הסינגל השישי מן האלבום יהיה "Falling In Love". שיר נוסף שיצא לאור כסינגל הוא "Telling The World" מתוך הפסקול הסרט ריו.
במהלך 2010 התארח קרוז בסינגל של הראפר הבריטי טינצ'י סטריידר "Second Chance", שיתוף הפעולה השני של השניים אחרי הלהיט "Take Me Back". הסינגל דורג במקום ה-22 במצעד הבריטי. קרוז גם התארח בסינגל של להקת הפופ-רוק האנגלית מקפליי "Shine A Light" בשיר שהוא עצמו הפיק. הסינגל דורג במקום ה-4 בבריטניה.
ביוגרפיה > TY.O

קרוז אישר שאלבומו השלישי יצא לאור במהלך 2011. הסינגל הראשון והמוביל מתוך האלבום יהיה "Hangover", שיתוף פעולה עם הראפר האמריקאי פלו-רידה, שיצא לאור במהלך 2011. עוד לפני שחרור הסינגל החדש, הספיק קרוז להתארח בסינגלים "Crying Over You" של Nightcrawlers ו- "Little Bad Girl" של דייוויד גואטה בו מתארח גם הראפר לודקאריס.
האלבום החדש אושר שיקרא "TY.O" והוא יצא לאור באופן רשמי ב-6 בדצמבר. הסינגל "Hangover" הפך ללהיט ענקי ברחבי אירופה ובארצות הברית הוא הגיע למקום ה-62. הסינגל השני מהאלבום והראשון בבריטניה "Troublemaker" הגיע למקום ה-3 בבריטניה. "Hangover" יצא לאור בבריטניה כסינגל השני הרשמי כשהוא מגיע למקום ה-27 במצעד הבריטי. הסינגל השלישי הרשמי "There She Goes" בשיתוף פעולה עם הראפר פיטבול, הגיע למקום ה-12 במצעד הבריטי. הסינגל הרביעי הרשמי מהאלבום "World In Our Hands" יצא לאור במספר מדינות בלבד באירופה, כשהוא מגיע למקום ה-4 בגרמניה. הסינגל החמישי והאחרון מהאלבום, והראשון מתוך ההוצאה המחודשת של האלבום באירופה "Fast Car" הגיע למקום ה-180 בבריטניה. מסיבה לא ידועה, האלבום לא יצא לאור בבריטניה וארצות הברית, אלא במספר מדינות בלבד באירופה. במקום, שחרר קרוז בבריטניה בדצמבר 2012 את המיני אלבום- "The Fast Hits" שכלל את הסינגלים מהאלבום "TY.O" וגרסה אקוסטית ללהיט "Dynamite".
דיסקוגרפיה > אלבומים

2008- "Departure"
2009- "Rokstarr"
2011- "TY.O"
דיסקוגרפיה > מיני אלבומים

2012- "The Fast Hits"
יחסי אוגנדה–אוזבקיסטן

| יחסי אוגנדה–אוזבקיסטן |
| --- | --- |
אוגנדה: אוזבקיסטן


אוגנדה: אוזבקיסטן
שטח (בקילומטר רבוע)
241,038: 447,400
אוכלוסייה
50,584,781: 36,650,164
תמ"ג (במיליוני דולרים)
49,273: 90,889
תמ"ג לנפש (בדולרים)
974: 2,480
משטר
דמוקרטיה: דיקטטורה נשיאותית

יחסי אוגנדה–אוזבקיסטן הם היחסים הדיפלומטיים הרשמיים שבין הרפובליקה של אוגנדה לבין רפובליקת אוזבקיסטן. היחסים בין המדינות כוננו ב-18 בינואר 2024.
יחסים כלכליים

אוגנדה היא מדינה משוונית לא מפותחת שחלק לא מבוטל מהתמ"ג שלה נשען על תוצרת חקלאית וחקלאות, לעומתה אוזבקיסטן היא מדינה מרכז אסייתית שידועה בשטחי המרעה הענקיים שבה ובשטחים הלא מנוצלים הרבים שבה, לפיכך, בשנת 2015 ייצאה אוזבקיסטן לאוגנדה סחורה בשווי 459 אלף דולר אמריקאי, ורובה ככולה הייתה דשנים, רובם אשלגניים וחלקם חנקניים.
כאמור, אוגנדה היא מדינה חקלאית. בשנת 2014 הייצוא שלה לאוזבקיסטן עמד על 490 אלף דולר אמריקאי היה ברובו טבק מגולגל (סיגריות) ובחלקו מכונות שינוע והובלה. מאז שנה זו אין נתונים על הייבוא האוזבקי מאוגנדה.
ניב דמירל

| --- | --- |

 לידה:  20 בינואר 1995 (בן 29)
 מוקד פעילות:  ישראל 
 תקופת הפעילות:  מ-2014
 עיסוק:  זמר, פזמונאי, מלחין
 שפה מועדפת:  עברית 
 
ניב דמירל (נולד ב-20 בינואר 1995) הוא זמר, פזמונאי, מלחין וזמר-יוצר ישראלי. התפרסם בעקבות השתתפותו בעונה השלישית של תוכנית המציאות "The Voice ישראל".
ביוגרפיה

דמירל גדל בחדרה. את שירותו בצה"ל עשה בלהקות חיל האוויר. בשנת 2014 ניגש לאודישנים של תוכנית המציאות "The Voice ישראל", שובץ בנבחרת של מוש בן ארי, והגיע למקום הרביעי בגמר התוכנית.
עם סיום דרכו בתוכנית, החל דמירל בעבודה על אלבום הבכורה שכלל את הסינגלים "נורמלי", שנכתב והולחן על ידי דודי בר-דוד, "נתיב אחר", שנכתב על ידי אורי בן ארי שגם הלחין את השיר עם איתן דרמון, "אני אתה ויוסי", שנכתב על ידי אורי בן ארי שגם הלחין את השיר עם דמירל עצמו, "בין הסימנים" שנכתב והולחן על ידי דמירל, "השעות הקטנות", שנכתב על ידי אורי בן ארי שגם הלחין את השיר יחד עם איתן דרמון. השיר הגיע למקום ה-17 מתוך 40 שירים במצעד הפזמונים העברי השנתי של גלגלצ ו-ynet לשנת 2016. ואת הקליפ "בחגים" שנכתב והולחן על ידי דמירל ואורי בן ארי.
אלבום הבכורה "בין הסימנים" יצא לאור ב-30 במרץ 2017 בעיבוד והפקה מוזיקלית של אריאל טוכמן וכלל גם את השירים "הכל נרגע", שנכתב על ידי איתן דרמון שגם הלחין את השיר עם דמירל, "את אוהבת אותי כמו שאני", שנכתב על ידי רון מלאכי והולחן על ידי מוריה לוי ו"הנקודות החלשות", שנכתב והולחן על ידי דמירל.
במהלך שנת 2017 הוחתם בחברת הקלטות בארגנטינה בשם "וורנר מיוזיק גרופ" וביולי של אותה שנה טס לארגנטינה והקליט שם מיני-אלבום בשפה הספרדית שרובו מורכב משירי האלבום הישראלי שתורגמו לספרדית.
במאי 2021 הוציא את הדואט "עדיף הגעגוע" יחד עם נופר סלמאן. את השיר כתבו ניב ונופר ביחד לצד עיבוד של אריאל טוכמן.
באפריל 2022 הוציא לאור את הסינגל "מאיה", שכתב והלחין אבי בן זקן. ביולי השתתף בעונתה התשיעית של תוכנית המציאות "הכוכב הבא" והגיע למקום השישי.
במרץ 2023 הוציא לאור סינגל בשם "מקום רחוק". ביולי אותה שנה הוציא את הסינגל "עכשיו". ב-22 באוגוסט דמירל הוציא סינגל בשם "אם הייתי יכול", המביע תסכול מחוסר מימוש עצמי ותחושת תקיעות. את השיר כתב והלחין אבי בן זקן. ב-18 בספטמבר 2023 הוציא לאור את אלבומו השני, "ילד טוב". ב-28 בנובמבר של אותה השנה הוציא לאור את הסינגל "דמעות".
ב-14 בינואר 2024, דמירל וחברו ללהקה הצבאית, שלו אדרי, שיתפו פעולה בסינגל בשם "בחוץ מלחמה", העוסק במציאות בישראל מאז טבח שבעה באוקטובר ומבטא באופן ספציפי את החוויה של תושבי הנגב המערבי. השיר, עם מילים ולחן של אדרי, מוקדש לכל אלו שעברו, ועדיין עוברים, את אימת האירועים. ב-18 בפברואר הוציא לאור את הסינגל "בעולם שלי". ב-14 באפריל דמירל הוציא שיר בשם "רק את/ה", שיתוף פעולה עם הזמרת והיוצרת מאי ספדיה. דמירל וספדיה הלחינו ועיבדו את השיר בעצמם, וכתבו אותו יחד עם אביחי ג'רפי. דמירל ציין כי במהלך סשן כתיבה לפני כשנה וחצי הוא, ספדיה וג'רפי כתבו את השיר, וכבר אז ידעו שישירו אותו יחד.
ב-8 בדצמבר 2024, הוציא לאור את המיני-אלבום "ימים ועונות" המכיל 7 שירים. דמירל כתב והלחין את האלבום שהופק ועובד על ידי מתן דרור, אשר הלחין יחד עם דמירל את השיר "משהו שנשאר". השיר "לא נרגעת" נכתב והולחן בשיתוף פעולה עם נוי פדלון, ואת השיר "לחפש אותך" כתבו יחד ניב דמירל ואביחי ג'רפי.
דיסקוגרפיה > אלבומי אולפן

בין הסימנים (2017)
ילד טוב (2023)
דיסקוגרפיה > מיני-אלבומים

ימים ועונות (2024)
הערות שוליים

↑  ניב דמירל - אלבומים, באתר דיסק סנטר
↑  לירן טטרו, בין הסימנים: ניב דמירל מספר על הדרך מ-'The Voice' ועד להשקת אלבום הבכורה (וידאו), באתר "mynet חדרה", 12 באפריל 2017
↑  הדס סיון, ‏ניב דמירל: "תמשיכי הלאה בלעדיי", באתר "סרוגים", 3 באפריל 2022
↑  אלון פרוכטר, "אם הייתי יכול": ניב דמירל בסינגל חדש, באתר כאן – תאגיד השידור הישראלי, 22 באוגוסט 2023
↑  מאיה כהן, "השיר מוקדש לכל מי שעברו, ושעדיין עוברים, את האימה", באתר ישראל היום, 20 בינואר 2024
↑  אלון פרוכטר, "רק את/ה": ניב דמירל ומאי ספדיה משתפים פעולה בשיר חדש, באתר כאן – תאגיד השידור הישראלי, 15 באפריל 2024
| --- | --- |
בקרת זהויות :  VIAF: 25150170467500010094   WorldCat (עם VIAF): 25150170467500010094
אלן מון

| --- | --- |

 לידה:  6 בינואר 1976 (בן 48) טורונטו, אונטריו, קנדה
 מוקד פעילות:  קנדה 
 סוגה:  מוזיקה עממית 
 www.allanmoon.com
 
אלן מון הוא זמר-יוצר, מוזיקאי, אמן, משורר ומפיק קנדי. מון נולד בטורונטו, קנדה וגדל בניו יורק. בשנת 1992 היגר לתל אביב, ישראל.
קריירה מוזיקלית

ההוצאה המוזיקלית הראשונה של מון הייתה מיני-אלבום דמו בן 5 שירים ב-2006, שכלל את השיר "Song of the Wind" וגרסה אקוסטית מוסתרת ל-"Uptown Girl" של בילי ג'ואל. הדמו סלל את הדרך לאלבום הבכורה המלא שלו, Song of the Wind.
האלבום, שיצא ב-2008, הציג את כתיבת השירים של מון כהמשך ישיר לשירתו, ושיקף נושאים של חיי כפר והתבוננות פנימית. האלבום התאפיין בגיטרות אקוסטיות ובקולו הרך והשביר של מון, המזכיר את ניל יאנג. הוא זכה לביקורות חיוביות, כאשר המגזין Americana UK השווה את כתיבתו לניק דרייק וג'ון מרטין.
ב-2014 הוציא מון את אלבומו השני, Children of the Call, בשיתוף פעולה עם מוזיקאים ישראלים בולטים כמו גבע אלון, עוזי רמירז, קותימאן, אורי בראונר כינרות, אייל תלמודי, אדם שפלן וקרולינה. האלבום שילב סגנונות כמו פולק, R&B, פאנק ורוק פסיכדלי.
ב-2015, מון הוציא את Analog Memories, מיני-אלבום שכלל דמואים וקטעים נדירים, כולל הדמו המקורי לשיר "Light Up", שהוקלט מאוחר יותר על ידי בום פם.
ב-2019, יצא הסינגל "The Art of Rolling", שהופק על ידי אדם שפלן ותמיר מוסקט מלהקת בלקן ביט בוקס.
ב-2024, יצא המיני-אלבום Sea Part, שהיה האלבום האולפני הראשון של מון מזה 12 שנים. האלבום כלל גרסאות חדשות לשירים שכתב מון במקור לאלבומים של קותימאן ואוזו בזוקה, והתאפיין באווירה סינתיסייזרית של שנות ה-80.
בהמשך 2024, יצא מיני-אלבום ההמשך, Sea Part II, עם שירים מקוריים חדשים ושירים שנכתבו בשיתוף עם עוזי רמירז בסגנון רוק קלאסי.